باش ناظیر بینا‌لی ییل‌دیریم، تورکیه‌نین، ترور تشکیلاتی داعش عضوو 3 مین 600 ترورچونو اؤلدورولدوغونو سؤیله‌دی.
ایلدیریم، رسمی سفر اوچون اولدوغو اینگیلتره‌نین پایتختی لندن‌دکی تماس‌لاری چرچیوه‌سینده، اولوسلار آراسی ایستراتژی تدقیقات‌لار اینستیتوسوندا (IISS) "تورکیه‌نین یاخین شرق پرسپکتیوی، تونلین سونوندا ایشیق وارمی"؟ آدلی پانلده دانیشدی.
اولوسلار آراسی توپلومون سوریه‌ده تخمینن 7 ایلدیر آخان قانا سون وئرمه و بحرانی حلّ ائتمک ایستیقامتینده تأثیر گؤسترمدیگینی دئین ییل‌دیریم، بون‌لاری قید ائتدی:
سوریه‌" بحرانینا وئردیگی اعتراض‌لارلا سوریه خالقی‌نین اومیدلرینی آیاقدا توتان بیر اؤلکه وارسا، او دا تورکیه. خالقین گؤزلنتی‌لرینی باشا دوشممکده ایصرار ائدن بیر ایراده ایله اؤلکه‌دکی حاکمیت بوشلوغونو فورصته چئویره‌رک گوندمی ترورلا ایداره ائتمه‌یه چالیشان، یاشادیق‌لاری اؤلکه‌ده پارچالانمایا مرهم اولماق بیر یانا، بو پارچالانما‌لاری درینلشدیرمه‌یه چابا گؤسترن ایستروکتورلار گؤروروک. ترور تشکیلات‌لاری بورا‌داکی نفوذ بوشلوغون‌دان چوخ اما چوخ ایستیفاده ائدیر. اورادا ترورون داها دا بؤیومه‌سینه ساحه یارا‌دیر. سوریه‌نین اینسانی ایچدن ایچه یانا‌راق بیر داغینتی حالینا چئوریلمه‌سینه طبیعی کی، 911 کیلومتر سرحد اوزون‌لوغو اولان تورکیه‌نین بیگانه قالماسی مومکون. باسقی‌دان و ائدیلن سالدیری‌لاردان قاچان میلیون‌لارلا اینسانی باغریمیزاباستیک".
سوریه بحرانی‌نین حلّی اوچون تورکیه، روسیا و ایرانین باشلادیغی آستانا پروسه‌سینه توخونان ییل‌دیریم، "بو پروسه‌، معین بیر نقطه‌یه قدر گلدی. گرگین‌لیگی آزالتما، آتشکسی تامین ائتمک مسئله‌سینده اولدوقجا اهمیت‌لی بیر یول کئچدیک". دئدی.
آستانانین ژنو پروسه‌سینه آلترناتیو و یا رقیب اولمادیغینی وورغولایان ایلدیریم، "بو پروسس اصلینده ژنو‌ده سوریه‌نین اراضی بوتؤو‌لوگونو اساس ساحه و سوریه‌ده ترورا یولوخمامیش بوتون اتنیک قورولوش‌لارین تمثیل ائدیله‌جگی، داوام‌لی بیر ثابت ایداره ائتمه اوچون حاضیرلیق‌دیر". دئیه دانیشدی.
دیقّت ائدیلمه‌سی لازیم اولان ان اؤنم‌لی مقام داعشلا موباریزه‌دیر". دئین ییل‌دیریم، سؤزلرینی بئله داوام ائتدیردی:
بو موباریزه‌ده چوخ جیدی بیر اوغور الده اولونموشدور. تامامیله محو ائدیلممیش‌دیر. قورومسال اولا‌راق داغیدیلمیش، اما آنجاق آیری-آیری بؤلوملرین داوام ائتدیگینی بیلیریک. بورادا دوست‌لاریمیزلا آیریلدیغیمیز بیر نقطه‌نی ایفاده ائتمک ایستییرم. بیز داعشلا موباریزه مسئله‌سینده فرات قالخانی (آوقوست 2016-مارت 2017) چرچیوه‌سینده چوخ اهمیت‌لی بیر ایش گؤرموشوک و 3 مین 600 داعش منسوبی‌نین ضررسیزلشدیردیک سوریه تورپاق‌لاریندا. بون‌دان باشقا اؤلکه‌میزه گیرمه‌یه چالیشان 50 مینین اوزرینده خاریجی ساواشچی، 54 فرق‌لی اؤلکه‌دن گلن‌لری قاپی‌دان گئری چئویردیک. 5 مین‌دن چوخ داعش امکداشینی دا ساخلانیلیب آلدیق کی، 3 مینه یاخین حبس اولوندو، حبسه آتیلدی. بیر طرف‌دن حقوقی موباریزه داوام ائدرکن، بیر طرف‌دن ده امنیت اساس‌لی موباریزه عینی قطعیتله داوام ائدیر".
آمریکانین سوریه‌ده‌ داعشله موباریزه‌سینی، کئچمیش پرزیدنت باراک اوباما حکومتینده آلینان بیر قرارلا، بؤلوچو ترور اؤرگوتو پ.ی.د/ی.پ.گ-یه ایستیفاده ائده‌رک آپاردیغینی خاطیرلا‌دان ایلدیریم، تورکیه‌نین گؤزلنتی‌سینی ایسه بو سؤزلرله دیله گتیردی:
ایندی داعش ده گوندم‌دن چیخدیغینا گؤره بو مجبوریت‌دن ال چکمک و بیرلیکده سوریه‌نین گله‌جگی، باریشین، امین-امانلیغین تامین اولونماسی اوچون، یئنی‌دن آبادلیغی اوچون بیرلیکده چالیشمالیییق. اینشا الله، بونا نایل اولاریق. بو ایستیقامتده گؤزلدیگیمیز گون‌دن گونه آرتماقدا‌دیر".
